DIABIERNA, 11 AUGUSTUS 2023 
588-0022 
HAYA NOS RIBA: 
WWW.AWEMAINTA.COM 
NOTICIA@AWEMAINTA.COM 
AWEMainta 


13 
16 
3 


2 


LEY NOBO DI BBO NA FRONTERA 


TA PA GOBIERNO LOGRA SIGURA 
“SURPLUS” DEN PRESUPUESTO 2024 


AYUDO FINANCIERO 
EXTRA PA AÑA ESCOLAR 
2023/2024 PA ESUNNAN 
DEN BIJSTAND 


RCC ARUBA TA 
LANSA UN SHOW 
SENSACIONAL DI 
CIRCO Y ROCK ‘N’ ROLL 


A.T.A.: 


MAS DI 300 PAREHA A 
RENOBA NAN PROMESA 
MATRIMONIAL DURANTE 
‘ARUBA I DO’ 

A 
ruba a ser reconoci pa gobierno Hulandes, pa institu- 
cionnan financiero manera IMF como un di e paisnan 
den Caribe cu mas rapido a logra un recuperacion econom- 
ico impresionante den e region di Caribe despues di e crisis 
financiero global cu a surgi durante di e pandemia di covid. 
Algo remarcabel sin duda y sigur impresionante pero asina 
mes tur dia por scucha informacionnan cu ta bin dilanti, 
kehonan den diferente area di comunidad, grito di auxilio 
pa motibo cu placa no ta yega y un angustia den pueblo pa 
motibo cu tin un inflacion cu ta sigui afecta entrada di tur 
hende. 


Gobierno a introduci for di prome di Augustus ultimo, e ley 
di 7% di BBO na frontera loke den apenas dos siman, tin 
henter e economia solido cu IMF y Hulanda a papia di dje, 
na werki ya cu na momento cu introduci e tipo di medidanan 
aki sin cu a haci un bon estudio adecuado di esaki, ta pueblo 
y e pais completo lo sufri e consecuencianan di e tipo di 
maneho aki. 
Memey di tur e bululu aki di BBO na frontera, gobierno den 
ultimo 11 dia cu esaki ta na vigor, no a ni yama un consulta 
general cu e sector comercial, cu sindicatonan di traha- 
donan cu ta envolvi directamente cu implementacion di e 
medida aki. 


Al contrario den e crisis cu e ley nobo aki a ocasiona den 
apenas ni dos siman cu e ta na vigor, Gabinete Wever Croes 
practicamente a dicidi cu e unico parti victorioso di e ley 
nobo aki, ta cu a logra haya 11 parlamentario pa bin den 
sala di Parlamento y bisa “voor” na fabor di e ley nobo aki 
caminda pueblo lo tin cu bay carga e peso di un medida di 
7% di BBO na frontera. 
Fuera cu a logra cu e ley a wordo aproba, gobierno lo ricibi 
entre 50 pa 60 miyon florin for di esaki cu sin duda ta masha 
importante pa gobierno, ya cu e suma di placa aki lo ta inclui 
den Presupuesto 2024 cu lo sigura cu ta cumpli cu palabra- 
cion pa logra un surplus riba e presupuesto aki. 


Pa e motibo ey a presiona asina formal pa pasa e ley, hasta 
buscando un miembro di Parlamento cu tabata sufri kebrante 
di salud, pa presenta y forma parti di e proceso di aproba- 
cion aki y cu pa colmo awor e ta forma parti den e caos 
economico cu a bin ta tumando luga. 


Hecho ta cu loke Gabinete Wever Croes I y II no a logra 
di cumpli cu palabracionnan haci cu Hulanda for di 2018, 
aworaki cu tanto menasa su dilanti, ta forsando pueblo pa 
entrega y sigui entrega mas tanto cu por, pa asina gobierno 
cumpli cu su obligacionnan. 
Faltando seis dia pa scol habri, gobierno no a anuncia ningun 
medida pa alivia e presion enorme cu tin den e sector di 
enseñansa aki, caminda mayornan ta wordo confronta cu 
aumento di placa pa scol, aumento di uniforma di nan yiunan 
y algun scol cu hobennan tin cu cumpra un laptop of otro 
aparato pa nan sigui cu nan estudio. 


Tin maestronan cu ta bandonando enseñansa aki pa bay 
traha sea na Hulanda of Corsou y Bonaire ya cu e situacion 
cu tin na e momentonan aki den e sector aki, ta hopi defici- 
ente. 
Un inflacion cu simplemente no tin un finalmente no ta 
mustra di lo termina por lo pronto y pa colmo ta un inflacion 
orkesta y dirigi pa e propio Gabinete Wever Croes II cu tur 
su medidanan. 
Na e momentonan aki tin un gobierno di coalicion cu en 
realidad no ta un coalicion y ta gobernando pa nan cuenta 
pero no tin ni un solo politico den tanto gobierno como e 
fraccionnan cu ta sostene gobierno, cu lo lanta para pa sirbi 
interes di pueblo, un interes cu e gobierno aki no ta sirbi- 
endo!! 


Ley nobo di BBO na frontera 


Ta pa gobierno logra sigura 
“surplus” den presupuesto 2024 

D 
en luna di september tur persona cu ta den bijstand y cu ta 
bay scol, tin e posibilidad di haya un ayudo financiero extra. 
E ayudo financiero extra ta wordo paga un biaha so y ta consisti 
di dos parti: 
1. ‘Schooluitkering’ (Subsidio Escolar). 
2. ‘Ouderlijke bijdrage’ (Contribucion di Mayor). 


Ken ta bin na remarca? 
Tur persona cu ta ricibi un bijstand normal of esun di persona cu 
limitacion (guns), cu ta entre 3 te cu 24 aña, cu ta bayendo scol 
regular durante dia y cu tabata riba payroll di bijstand pa luna di 
augustus 2023. Cu scol regular kiermen scol preparatorio (kleu- 
terschool), scol basico, scol secundario, Middag-MAVO y Scol 
Duna un Man. E yiu(nan) mester ta bibando cerca e mayornan 
concerni y tambe mester ta ricibiendo e ‘toelage’ di AWG 250,- 
pa luna. 


‘Schooluitkering’ (Subsidio Escolar) 
E ‘Subsidio Escolar’ ta un ayudo pa yuda cubri gastonan di scol y 
ta consisti di un suma di 
AWG 220,- pa cada persona den bijstand cu ta bay scol te cu un 
maximo di AWG 800,- pa famia. E ‘Subsidio Escolar’’ ta wordo 
paga hunto cu e pago regular di bijstand riba diasabra 9 di 
september 2023. 


‘Ouderlijke Bijdrage’ (Contribucion di Mayor) 
E ‘Contribucion di Mayor’ ta consisti di un suma maximo di AWG 
120,- pa cada mucha/persona. Mester tene na cuenta cu si e 
suma di e ‘Contribucion di Mayor’ na e scol ta mas halto cu AWG 
120,-, e mayor mes mester paga e diferencia. E ‘Contribucion di 
Mayor’ ta wordo paga directamente na e scol. 


Rekisitonan 
Pa por haya e ayudo financiero extra pa e aña escolar 2023/2024 
mester cumpli cu e siguiente rekisitonan. 
• E mayor mester puntra e scol(nan) concerni ki maneho e tin 
pa busca e formulario di scol di Departamento di Asunto Social. 
Mirando cu tin un “schedule di entrega”, kisas e scol tambe lo 
traha un “schedule di reparticion” pa asina evita aglomeracion. 
• E mayor mester yena e formulario aki completo y bon. 
• E mayor mester trece e formulario yena hunto cu e carnet 
di bijstand na oficina di Departamento 
di Asunto Social na San Nicolas, segun e “schedule di entrega” 
cu a haya dia di pago di bijstand di augustus 23, entre 
dialuna 21 di augustus 2023 te cu diabierna 25 di 
augustus 2023, entre 8:00 am te cu 11:00 am y di 1:00 pm 
te cu 3:30 pm. 


Tene bon na cuenta 
Tene bon na cuenta cu si no entrega e formulario di scol segun e 
schedule cu a ricibi, esaki lo trece e siguiente consecuencianan: 
• E bijstand lo keda baha. 
• No lo ricibi e ‘toelage’ mensual di AWG 250,- pa yiu(nan) 
entre 3 cu 24 aña cu ta bay scol, te ora presenta cu e formulario 
di scol y ora e wordo adapta, e ta sosode sin forsa retroactivo. 
• Si bo trece e formulario di scol despues di dia 25 di augustus 
2023, tene na cuenta cu bo ta perde e derecho di e ayudo 
financiero extra di ‘Schooluitkering’ (subsidio escolar) 
y ‘Ouderlijke bijdrage’ (contribucion di mayor) pa e aña 
escolar 2023/2024. 
• Despues di haci e ahustacion necesario, bo lo haya solamente 
e ‘toelage’ di AWG 250,- mensual. 


Importante 
Normalmente tur persona (3 - 24 aña) den bijstand y cu ta bay 
un scol regular durante dia, ta ricibi un ‘toelage’ mensual di AWG 
250,-. Tene na cuenta cu e pago di luna di augustus 2023, manera 
tur aña e sistema di bijstand automaticamente ta kita e ‘toelage’ 
aki. Consecuentemente, e bijstand lo baha automaticamente y 
no lo haya esaki cu forsa retroactivo bek. P’esey ta importante 
pa cumpli cu e formulario di scol prome cu 25 di augustus 2023 
pa asina e bijstand por wordo ahusta bek pa luna di september 
2023. 


Si tin un miembro di famia cu ta den bijstand, cu ta riba 24 aña 
y cu ta bay un scol regular durante dia, mester busca y entrega 
e formulario di scol prome cu 25 di augustus 2023. Si acaso tin 
un miembro di famia cu no ta bayendo scol y ta riba 18 aña, e lo 
mester cuminsa cumpli cu DPL, p’esey nos ta pidi tur miembro di 
famia cu ta bay scol pa busca, yena y entrega e formulario di scol 
2023-2024. 


Final 
Departamento di Asunto Social ta pidi pa tene bon cuenta cu e 
rekisitonan, cumpli cu esakinan segun e “schedule di entrega” y 
no warda te e ultimo dia esta diabierna 25 di augustus 2023 pa 
trece e ‘formulario di DAS’. Di e forma aki bo ta evita cualkier situ- 
acion menos agradabel den luna di september 2023. 


Si tin pregunta of ta desea di sa mas informacion por tuma 
contacto cu Departamento di Asunto Social su seccion di bijstand 
na telefon 528-1110. 


Ayudo financiero extra pa aña escolar 
2023/2024 pa esunnan den bijstand 

Peticion pa aprobacion di un plan di 
parcelacion na Kadushi Largo conforme 
art. 33 di e Ordenanza di desaroyo teritorial 
(LRO). E concepto di e plan di parcelacion 
ta poni pa inspeccion publico na DIP, 
Sabana Blanco 68, cu reserva di tur 
derecho cu cambionan por wordo hasi na e parcelacion, 
durante un luna desde dia 11 augustus 2023 durante oranan 
di trabao. Tambe e plan por wordo mira riba www.dip.aw. 
Interesadonan por entrega te cu un luna despues di e termino 
aki nan punto di bista por escrito tocante e concepto di e 
plan di parcelacion serca Ministro di Desaroyo Teritorial, 
Infrastructura y Medio Ambiente pa medio di e director di 
DIP. 


Peticion pa aprobacion di un plan di 
parcelacion na Papilon conforme art. 
33 di e Ordenanza di desaroyo teritorial 
(LRO). E concepto di e plan di parcelacion 
ta poni pa inspeccion publico na DIP, 
Sabana Blanco 68, cu reserva di tur 
derecho cu cambionan por wordo hasi na e parcelacion, 
durante un luna desde dia 11 augustus 2023 durante 
oranan di trabao. Tambe e plan por wordo mira riba www. 
dip.aw. Interesadonan por entrega te cu un luna despues 
di e termino aki nan punto di bista por escrito tocante 
e concepto di e plan di parcelacion serca Ministro di 
Desaroyo Teritorial, Infrastructura y Medio Ambiente pa 
medio di e director di DIP. 


M 
anera a wordo comunica anteriormente, Gobierno a duna un com- 
pensacion riba diferente producto. For di 660 post (subdivision di 
producto) den nos buki di tarifa di importacion, e post cu ta encera ma- 
terial di construccion tambe a conoce un rebaho. Por mira cu material 
di construccion manera tegels di piedra, cement, topnan di piedra, p.e. 
graniet, material pa instalacion electrico y porta cu bentana di plastico 
a baha di 10% pa 6%. 


Gobierno ta spera cu por mira e rebaho aki refleha tambe den e prijsnan 
cu ta ofrece e consumidor. 


Pa mas informacion of pregunta por tuma contacto cu Departamento di 
Aduana libremente na 523-8888 of info@douane.aw 


Simplificacion di tarifa di importacion 
riba material di construccion 

D 
iaranson mainta na Hyatt Place a tuma luga un conferencia organisa 
pa HIAS Aruba. E conferencia aki titula “unlocking opportunities”, a 
enfoca riba habri oportunidadnan laboral pa inmigrantenan cu ta na Aru- 
ba. Minister di Integracion Glenbert Croes tabata presente, y a trece dilan- 
ti kico e maneho nobo di Gobierno ta pa cu e inmigrantenan actualmente. 
Durante e conferencia, a intercambia ideanan cu otro departamentonan di 
Gobierno presente, pa mira kico ta e posibilidadnan pa integra e inmigran- 
tenan cu ta na Aruba caba, den e mercado laboral. Minister Croes a indica 
cu pa Aruba por yuda e inmigrantenan aki, nan mester a drenta Aruba le- 
galmente y no tin niun antecedente penal. 


E meta di Gobierno ta, pa yuda na un manera responsabel, tur esnan cu 
ta di bon boluntad, y cu kier traha y yuda hiba e pais padilanti. Unabes 
cu e inmigrantenan aki wordo integra legalmente den e mercado laboral, 
nan lo contribui na progreso di pais Aruba, pagando impuesto, na fondo 
di pension, na AZV, y na caha di gobierno. E oportunidad pa por yuda e 
inmigrantenan aki ta grandi, mirando cu tin varios construccion di hotel 
andando. E enfoke lo ta mas riba nos hendenan local, na unda nan lo tin e 
prome opcion pa bin na remarke pa trabou, pero sigur tur e desaroyo aki 
lo habri oportunidad pa por yuda e inmigrantenan cu ya ta na Aruba. 


Minister Croes a indica cu e proceso pa trabou lo cana na un manera respon- 
sabel. Tur e inmigrantenan cu ta bin na remarke pa trabou na Aruba, lo 


Minister Glenbert Croes a atende e 
conferencia organisa pa HIAS Aruba 


wordo scrutina pa loke ta salud y anteceden- 
tenan penal. Cu esaki, Gobierno ta percura cu 
esnan cu ta wordo duna permiso pa traha, ta 
hendenan di bon boluntad, y cu bon intencion 
pa traha y hiba nos pais dilanti. 


“Manera Libertador Betico Croes semper a 
bisa; “Arubiano no ta solamente esun cu a 
nace na Aruba, sino esnan cu a bin di nan pais 
di origen, cu ta stima Aruba, cu ta contribui na 
e economia, y cu a forma un famia akinan”. Cu 
e sentimento aki, Gobierno ta trahando riba e 
maneho di integracion pa asina yuda integra 
e inmigrantenan na Aruba den e mercado 
laboral” Minister Croes a expresa. 

D 
iahuebs den oranan di marduga durante patruya, Polis di Noord, ta 
mira un Chevrolet Aveo sospechoso y ta duna e chauffeur un señal 
pa para. 


E chauffeur di e auto no ta respeta e ordo di polis y ta primi gasolin pa 
asina huy di e polisnan. Mesora polis ta sigui e auto, bou sirena y cu 
zwaailicht nan ta bay su tras. 


E chauffeur a bay direccion panort, paso dilanti di Marriott Resort bay 
noord y despues a lora den e caminda panort di Ritz Carlton, direccion 
di lama na altura di Fisherman’s Hut, hopi cerca di lama, e chauffeur y 
e ocupante a baha core bay direccion di e hotelnan.  Door di e scuridad 
polisnan a perde e dos personanan aki for di bista. 


No a keda polis nada otro cu confisca e auto y asina warda pa mira ken 
lo bin reclama e auto aki na Warda di Polis. 


Chauffeur ta bandona auto banda di lama y na pia a huy pa polis 

Dos detencion y un homber 
herida, despues di pelea formal 


D 
iaranson den oranan di atardi algun unidad 
policial mester a pura yega Mangel Halto o 
sea altura di e bar cu tin eynan. Informacionnan 
tawata keda di un pelea 
formal, cu a bay te ari- 
ba caminda. Dos homber 
pa un of otro motibo lo 
a bringa cu 1 homber. E 
homber a ricibi bastante 
golpi di e dosnan. 


Na yegada di polis e 
victima a conta agen- 
tenan 
su 
version 
di 
locual a sosode, esta cu 
e dos homber a dun’e un 
bati basta bon. Debi na e 
heridanan tawata nece- 
sario pidi pa un ambu- 
lance. 
Na yegada di e ambu- 
lance e Paramediconan 
mesora a bay atende cu 
e homber y a dun’e e 
asistencia medico nece- 
sario e momento eynan. 


Pa locual ta e dos 
agresornan, 
ambos 
a 
wordo deteni y trans- 
porta pa warda di polis. 
Polisnan a confisca un 
cuchiu cu a wordo haya 
den un Hyundai Accent 
staciona eybanda. 

DEN SEPTEMBER DI 2022, tabata tin un leak grandi 
di development material di un di e weganan mas anticipa 
mundial, cual ta GTA 6 di Rockstar Games. Esaki tabata 
inclui settings, characters y gameplay features, pero 
despues di esaki a bira masha keto tocante e wega aki 
te cu awo. 


Den un articulo recien saca for di e website 
RockstarINTEL, e leaker Tom Hendersam a bisa cu e 
la haya informacion nobo tocante GTA 6 su release 
window. Volgens Henderson, Rockstar Games ta prepa- 
rando pa saca e wega den e ultimo periodo di 2024 
(esaki ta entre november 2024 cu february 2025), 
esaki ta klop cu e otro rumornan mas prome cu tambe 
ta indica cu e wega lo sali den e mesun periodo aki. 


Henderson tambe a menciona cu GTA 6 lo tin dos dife- 
rente location cual ta Vice City y un ciudad basa riba Rio 


de Janeiro, Brazil. Esaki lo ta similar cu e isla Guarma 
den Red Dead Redemption 2, basa riba Cuba. Apart di 
esaki e wega lo tin dos protagonista, un masculino y un 
femenino kende lo ta envolvi den labamento di placa y 
bendemento di droga. 


Loke ta gameplay features esaki ta inclui: 
• Un mundo mas detaya y realistico 
• Un storia mas complex y immersive 
• Un miho multiplayer mode 
• Un physics engine nobo 
• Un character creator nobo 


Ta importante pa sa si cu ningun di e leaknan aki di 
Henderson no ta confirma ainda, y Rockstar Games 
mes no a anuncia nada di un release window pa GTA 6, 
solamente cu e wega ta in development. 


Bisando esaki, mester bisa si cu Henderson tin un bon 
track record tocante leaknan di GTA den pasado, dus ora 
e bisa algo di e wega, mayoria ta scuche. Si Henderson 
tin rason, e orey fanaticonan di GTA no mester warda 
hopi mas pa scucha algo oficial di GTA 6, cual lo ta e 
wega mas ambicioso y groundbreaking cu Rockstar lo 
release den e series. 


Boso ta cla pa e siguiente wega di Grand Theft Auto? 


Leaknan nobo ta indica cu 
Grand Theft Auto 6 lo sali den 2024 

E 
organisacion di Miss Universe Pageant c’un tempo taba- 
ta propiedad di ex Presidente Mericano, Donald Trump, 
ta sigui pasa den controversianan cu ta halando hopi aten- 
cion den varios pais rond mundo. 


Hulanda recientemente a sacudi henter mundo na momento 
cu su Miss Universe Holland a keda den persona di Rikkie 
Valerie Kolle di 22 aña kende a bira asina e prome “trans- 
gender” cu a logra di corona di un evento di beyesa. 


Un decision cu a hala atencion di henter mundo y cu a wordo 
critica pero na mes momento tambe a wordo aplaudi pa e 
hecho caki c’un persona cu kende a nace como ser mascu- 
lino, a transforma su mes y bira un hende muhe cu ta conoci 
como transgender. 


E situacion na Hulanda a pone varios di e organisacionnan 
nacional di varios pais pa Miss Universe, actua mesora y tuma 
un decision riba e fenomeno aki cu a sosode na Hulanda. 
E organisacion Italiano tabata un di e prome na Europa 
cu mesora a tuma un decision cambiando su reglanan pa 
participacion caminda tur candidato tin cu wordo inscribi 
pa e concurso di beyesa aki, mester ta un hende cu a nace 
como hende muhe. 


Cu otro palabra no ta permiti ‘transgender’ participa den e 
evento di Miss Universe Italy loke a lanta hopi critica rond 
den e pais y cu a pone cu tin varios grupo cu a anuncia 
cu nan lo bay inscribi candidatonan cu ta transgender pa 
participa den e evento nacional aki. 


INDONESIA 
Cos den circulo di Miss Universe International no a keda riba 
e topico aki so pero na Indonesia autoridadnan hudicial a 
inicia un investigacion penal despues cu varios candidata cu 
a yega di participa na e evento aki, a denuncia cu nan a ser 
someti na abuso di actonan sexual denigrante violando nan 
derecho riba respet como hende. 


Un di e acusacionnan mas serio ta e hecho cu tin di e candi- 
datanan cu a participa na Miss Universe Indonesia ta mustra 
cu nan a wordo obliga pa aparece dilanti di un comision di 
control cu mester a controla cualkier tipo di cos straño na 
curpa di e candidatanan y cu nan mester a aparece sola- 
mente cu panty bisti y cu pecho sunu y tambe controla si e 
hobennan lo tabatin mucho cellulitis. 


Fuera di esaki tin algun candidato cu a entrega keho cu nan 
hasta a ser pidi pa den nan panty y cu pecho afo, nan mester 
a para tambe pia habri. 


Segun Miss Universe Indonesia saliente Maria Harfanti, ta 
normal cu pa e evento aki ta ser haci loke ta wordo yama 
“bodychecks” pero cu nunca den e aña cu el a participa, a 
ser solicita na e grupo di participantenan cu nan tin cu kita 
nan paña. 


E di 73 edicion di Miss Universe Event, lo tuma luga e aña aki 
na El Salvador na cual Aruba tambe lo manda un represent- 
ante pa e evento di beyesa aki. 


Solamente hende naci ‘muhe’ por 
participa den Miss Universe Italia 

D 
iaranson, 9 di augustus, RCC Aruba 
(Rhythms Circus Company) a estrena un 
show completamente nobo y hopi anticipa na 
e publico di Aruba. E grupo local, conoci pa 
nan shows semanal di baile y acrobacia, a lan- 
sa un experiencia cu ta combina nan talenton- 
an den e mundo di circo cu canticanan ener- 
getico di rock ‘n’ roll cu nos tur conoce: Thun- 
der Rock Circus Show. 


Ayera tabata un anochi excitante, unda cu RCC 
a captiva e audiencia pa prome biaha cu nan 
trikinan nobo y espectacular, lagando e publico 
cu nan curason ta bati di emocion. E grupo di 
artista ta sumamente contento pa anuncia cu 
Thunder Rock Circus Show lo ta tur diaranson 
cuminsando 7or di anochi na Paseo Herencia 
Ballroom (D&Y Cabaret). E experiencia aki ta 
uno completamente diferente di nan Cinema 
Stars Live Show cu ya pa un tempo caba nan 
ta presenta tur siman. 


RCC Aruba ta conoci localmente pero tambe 
mundialmente pa nan logronan increibel den e 
mundo di circo. E grupo a representa Aruba na 
un nivel internacional y a gana varios premio 
y reconocimento pa nan talento y profesion- 
alidad. Nan a presenta riba e scenarionan di 
mas grandi y popular, manera America’s Got 
Talent, Budapest Circus Festival, Hippodrome 
England, y hopi mas. Pero awo nan ta bek riba 
nos ‘One Happy Island’ pa sigui demostra nan 
arte localmente. 


No faya e oportunidad pa experiencia Thunder 
Rock Circus Show tur diaranson of Cinema 
Stars Live Show tur diabierna. RCC ta duna un 
prijs special na tur local di solamente AWG 35 
pa cada entrada. Tur reservacion por wordo 
haci directamente riba nan website www. 
rccaua.com, unda cu tambe tin mas informa- 
cion di cada show. RCC ta conta cu e apoyo di 
pueblo pa nan por sigui desaroya nan talento 
y destaca internacionalmente mientras nan ta 
representa nos isla chikito den exterior; refor- 
sando e concepto cu Aruba, maske chikito, tin 
un abundancia di talento pa ofrece. 


Pa mas informacion, por follow RCC riba 
Facebook, Instagram, Tiktok, of bishita nan 
website na www.rccaua.com. 


RCC Aruba ta lansa un show sensacional di circo y rock ‘n’ roll 

D 
en fin di siman cu a pasa, e ekipo campeon di futbol di- 
vision Honor di Aruba pa temporada 2021-02022, esta 
SV Dakota, a regresa for di su participacion den e torneo or- 
ganisa opa CONCACAF, esta di Caribbean Shield cu a wordo 
hunga na e isla di St Kitts and Nevis for di 3 di Augustus te 
cu 13 di Augustus. 
E torneo a conta cu participacion di 15 ekipo cu a bira 
campeon di 2022-2023 y sin duda cu mustra cu e sub 
campeon di e recien temporada di division di Honor 2022- 
2023, Dakota a logra tremendo presentacion ganando su 
prome dos weganan pero a bin perde e ultimo contra di e 
ekipo di Club Sando. 


Mirando cu ta e ekiponan cu a keda lider den e cuater 
gruponan lo pasa pa e serie semi final, esaki a pone e ekipo 
di Aruba a keda elimina pero despues di tremendo presen- 
tacion. 
Pa Corsou e ekipo di Jong Holland a participa y tbata den 
grupo A caminda nan ta logra mesun resultado cu Dakota, 
esta di gana dos wega y perde uno pero net no suficiente pa 
clasifica. 
Dakota den su prome encuentro riba di dos dia di e torneo, 
a enfrent e ekipo di SWA Sharks cu ta procedente di Turks 
and Caicos y aki cu golnan anota pa Camilo Peña den prome 
tempo y otro gol di Fernando de Sousa den di dos tempo, ta 
duna e amariyonan un triunfo di 2-0. 
Dos dia despues un biaha mas SV Dakota a mira accion e 
biaha aki contra di Solidarite Scolarie procedente for di 
Guadaloupe y aki e muchanan di Aruba ta logra e di dos 
triunfo cu anotacion di 1-0 cual gol a ser anota pa Ricky 
Hodge ya caba den inicio di e partido cual a bira suficiente 
pa e triunfo. 


E di tres encuentro tambe a tuma luga despues di un 
descanso di 24 ora y hasta ekiponan profesional lo haya 
problema pa adapta na un serie di wega tras di otro ya cu 
no tin suficiente tempo pa e curpanan recupera. Dakota den 
e wega decision aki a tipa cu e ekipo di Club Sando cu ta un 
fuerte ekipo procedente for di Trinidad and Tobago y aki e 
ekipo di Aruba a cay venci cu anotacion di 3-0 caminda den 
final e ekipo a haci tur lo posibel pa bolter e marcado loke a 
brinda e ekipo di Sando espacio pa haci contra golpo. 


Dakota a finalisa e torneo cu 6 punto producto di dos triunfo 
y un derota cu averahe di gol di 
3-3 bon pa di dos puesto pero a mira con Club Sando a pasa 
pa e fase di semi final. 


E ekipo bou direccion di Jonathan Lake a prepara bon pa e 
torneo aki y asina cu e final contra di RCA a termina, e ekipo 
a sigui cu su preparacion pa e torneo y por mira e bon resul- 
tado cu a ser logra den e torneo aki. 
Masha poco bes tin ekiponan di Aruba cu ta bay hunga den 
torneonan internacional y ta logra haci loke Dakota a logra 
den e CONCACAF Caribbean Shield 2023. 


Dakota ta haci bon papel den 
CONCACAF Caribbean Shield 2023 

SUNDAY BRUNCH 


A 
ruba Marriott Resort ta sumamente or- 
guyoso di recientemente por a sostene 
un di Marriott International su balornan fun- 
damental, cual ta pa sirbi e comunidad. Por 
medio di esaki, Aruba Marriott y su Complex 
General Manager, Raoul Lemmerling, con- 
huntamente cu AHATA y su Predidente, Tisa 
LaSorte, a dicidi di acerca E.P.I sector Horeca, 
pa asina invita seis di nan top studiantenan 
den e area culinario pa forma parti di un opor- 
tunidad unico den ‘partnership’ cu Michelin 
Star Chef, François Geurds, kende ta doño di 
dos restaurant cu tin Michelin Stars na Rot- 
terdam, Hulanda. 


Aruba ta desaroyando continuamente den 
ambos e ramo di turismo y tambe esun culi- 
nario, y cu esaki, AHATA ta contento di por 
aporta na e studiantenan culinario di E.P.I. pa 
por brinda e oportunidad di traha conhunta- 
mente cu François Geurds durante tres evento 
na Aruba Marriott. Entre e seis studiantenan 
participante, dos di nan a wordo selecta pa 
chef Geurds, pa asina bay Hulanda y sigui 
traha cu e chef den un programa di cuater luna 
como stagiaire den un di su restaurantnan cu 
tin dos Michelin Stars. 


E dos studiantenan selecta a keda na nomber 
di Jofre Ridderstaat y Yvan Curiel. Aruba 


Aruba Marriott Resort y AHATA ta crea oportunidad unico 
pa studiantenan den e ramo culinario DI E.P.I 


Marriott, E.P.I y AHATA ta felicita e studiantenan aki kende a demostra nan 
habilidadnan na chef Geurds y awo ta cla pa bay Hulanda pa nan stage cu 
contribucion di Aruba Marriott y AHATA pa nan estadia. Esaki sigur lo ta 
un temporada yena di enseñansa y cu lo enrikece nan sabiduria y capaci- 
dadnan den e area culiniario na nivel halto. 

D 
iaranson atardi den un ambiente di amor, mas di 300 
pareha a renoba nan compromiso na otro durante e di 
cinco edicion di e ‘Aruba I Do’ presenta pa Aruba Tourism 
Authority (A.T.A.). E ‘Vow Renewal Ceremony’ aki ta esun di 
mas grandi den Caribe y a trece parehanan for di tur parti 
di mundo hunto riba nos prestigioso Eagle Beach, e beach 
number 1 den Caribe, pa celebra nan union durante un at- 
ardi romantico. 


E aña aki e ‘Vow Renewal Ceremony’ a kibra record den 
pareha cu a registra. Por a conta cu participacion di pareha 
di Merca, Colombia, Italia, Chile, Argentina, India, Alemania, 
Hulanda, Edcuador, Aruba, Peru,Puerto Rico, y mas. Entre 
nan, por a mira cu e parehanan tin un averahe di 21 aña 
casa y tin un averahe di 50 aña di edad, incluyendo e partic- 
ipante di mas grandi cu tawata tin 83 aña di edad. Encuanto 
generacion, mayoria di e parehanan presente tawata di 
‘Generation X’ cual ta naci entre aña 1965 cu 1980, sigui pa 
‘Millennials’ cual ta naci entre aña 1981 pa 1996. 


Tambe e evento a conta cu participacion di ‘creators’ 
(Influencers) y celebridad di Merca, Colombia, Italia, Chile, 
y Argentina. E grupo aki ta consisti di periodista, presen- 
tador di radio y T.V., escritor, productor, y director di video cu 
hunto ta acumula un total di 4.5 miyon di siguidor ariba nan 
plataforma social. Ademas a conta cu presencia di prensa di 
Merca, esta Delish y Freelancer. 


Na yegada, e parehanan a ser saluda cu un caluroso bon 
bini, un rosa, y un welcome drink, sigui pa musica roman- 
tico, ceremonia oficial, y na final cada pareha por a saca 
potret na diferente ‘arches’, dilanti di e palabra Aruba y 
‘I Do’. E evento a wordo transmiti en bibo via Facebook y 
Instagram, permitiendo parehanan pa comparti e momento 
special aki cu famia y amistadnan cu no por tawata fisica- 
mente presente durante e ceremonia. 


E prome edicion di ‘Aruba I Do’ a tuma luga na aña 2017 y 
a sigui crece cu cada edicion. Despues di a tuma un pauze 
cortico pa motibo di pandemia, na aña 2022 a continua cu 
e ‘Vow Renewal Ceremony’ y e acogida tawata grandi un 
biaha mas entre parehanan. 


Esaki sigur ta danki na esfuerso continuo di A.T.A. pa posi- 
ciona Aruba como un destinacion pa romance, sea ta pa 
casamento, renobacion di voto of pa honeymoon. 


Mirando e entusiasmo record pa e ceremonia di e aña aki, por 
bisa cu ‘Aruba I Do’ ta demostra su importancia como parti di 
strategia di relacion publico (PR) di A.T.A. Por mira esaki den 
parehanan cu ta bolbe bek aña tras di aña pa participa na 
e ceremonia aki, asina reafirmando nan conexion cu Aruba. 


A.T.A. ta expresa palabra di gratitud special na tur partner 
y socio den sector turistico cu a haci e ‘Aruba I Do Vow 
Renewal Ceremony’ posibel y exitoso. Un danki special ta 
bay na e ekipo di A.T.A. y boluntario pa nan aporte y entu- 
siasmo di tur aña pa organisa un evento magnifico manera 
‘Aruba I Do’. 


Entrante 20 di augustus 2023 por mira tur potret oficial di 
e evento ariba www.aruba.com/ido of por sigui #ArubaIDo 
ariba social media. 


A.T.A.: 


Mas di 300 pareha a renoba nan promesa 
matrimonial durante ‘Aruba I Do’ 

P 
a di 9 aña Fundacion Telefon pa 
Hubentud Aruba a organisa Tele- 
fon pa Hubentud den bo Bario, durante 
vakantie grandi, den diferente bario na 
Aruba. 


Durante Telefon pa Hubentud den bo 
Bario e personal di Fundacion Telefon 
pa Hubentud Aruba ta hiba informa- 
cion tocante e servicionan di Telefon 
pa Hubentud pa e mayornan. E moti- 
bonan pakico e mucha/ hoben por 
tuma contacto, orario, dianan cu 
por tuma contacto y cu e servicio ta 
anonimo y gratis, ta informacion cu 
durante Telefon pa Hubentud den 
bo Bario ta ser duna na e mayornan. 
Fundacion Telefon pa Hubentud Aruba 
ta un aliado di e mayornan den educa- 
cion di nan yiunan. 


Na e adresnan cu encontra mayornan 


ta hiba un combersacion tocante e 
servicionan di Telefon pa Hubentud. 
Tambe ta laga un pamfleta cu informa- 
cion tocante e servicionan di Telefon 
pa Hubentud na tur adres. 


E aña aki e personal di Fundacion Telefon 
pa Hubentud Aruba a bishita 11 bario 
den diferente districto. E barionan cu a 
bishita ta Semelerstraat y vecindario, 
Bushiri, Madiki, Madiki Kavel, Rancho, 
Seroe 
Patrishi, 
Tarabana, 
Sabana 
Basora, Cura Cabai Zuid, Village y De 
Vuyst. Durante Telefon pa Hubentud 
den bo Bario a logra di bishita 1373 
adres. 


E personal di Fundacion Telefon pa 
Hubentud Aruba ta ser ricibi caluro- 
samente den e barionan. E mayornan 
cu cual a logra hiba un combersacion 
a expresa nan sosten na e servicionan 


di Telefon pa Hubentud y aprecio 
pa e sosten di Fundacion Telefon pa 
Hubentud Aruba na nan. Fundacion 
Telefon pa Hubentud Aruba ta suma- 
mente contento di e manera cu nos a 
ser ricibi den e barionan. 


E servicio na nos muchanan y hobennan 
por ser duna danki na sosten di Setar 
N.V, Web Aruba N.V, Aruba Airport 
Authority N.V. y The Salamander Group. 


Telefon pa Hubentud den bo Bario 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


N 
a residencia di Embahador di Reino Hulandes na Washington 
DC a tuma luga un ceremonia di despedida pa sra. Joselin 
Croes como Aruba su Minister Plenipotenciaro, GevMin, na Wash- 
ington DC. Embahador sr. Andre Haspels y su casa sra. Bernie 
Haspels-Grootenboer a organisa e bunita recepcion di despedida 
aki pa nos GevMin y pa e ocasion aki Gobierno di Aruba a wordo 
representa pa Minister Xiomara Maduro. Durante e recepcion e 
mandatario a hiba palabra den nomber di Gobierno di Aruba pa 
gradici sra. Joselin Croes pa e trabou haci pa representa Aruba 
dignamente na Washington DC desde aña 2018 pa 2023. 


Den su discurso e mandatario a trece dilanti cu desde aña 2018, 
Sra. Croes a demostra di ta pro-activo den un forma extra ordi- 
nario y a logra hechonan remarcabel, semper poniendo Aruba 
riba mapa na Washington. ‘E amor di Joselin pa Pais Aruba den tur 
locual e ta haci ta evidente, ya cu el a sa di pone tur su energia y 
esfuerso pa logronan grandi pa Aruba. Su dedicacion, asistencia 
excelente, profesionalismo y preparacion ta hechonan cu nos ta 
balora y aprecia,’ asina Minister Xiomara Maduro a expresa den 
su discurso. 


Riba e tereno di Educacion, Sra. Joselin Croes a traha incansable- 
mente pa logra un cantidad di acuerdonan (MoU’s) y asina habri 
porta pa nos studiantenan na varios instituto educativo na Merca. 
Cu su esfuersonan a logra pa studiantenan di Aruba por haya e 
beneficio igual na studiantenan Americano di por paga ‘in-state 
tuition’ enbes di tarifanan internacional. Esaki a haci studia- 
mento pa hopi di nos studiantenan di Aruba un soño alcansabel. 


Danki na su esfuerso Pais Aruba ta riba e lista di ‘Latin American 
and Caribbean Scholarship’ na estado di Florida. Un logro grandi 
considerando cu studia na Merca ta hopi costoso. 


Sra. Croes a hunga un papel importante tambe den e evaluacion 
di Trafico di Persona. Danki na Joselin su gran esfuerso, Aruba a 
ricibi un evaluacion positivo y nos a ‘upgrade’ nos nivel, lo cual 
ta refleha nos compromiso pa cumpli cu exigencianan interna- 
cional. 
Minister Maduro a trece dilanti cu como Minister di Finansa e 
tabata testigo di e bon contactonan cu Sra. Croes tin na cu IMF 
y Banco Mundial. Su asistencia pa organisa e reunionnan cu un 
coordinacion impecabel tabata di sumo balor pa e exito di Aruba. 
Pa locual ta area diplomatico, Sra. Joselin Croes a asisti Prome 
Minister Evelyn Wever-Croes na e Asamblea General di Nacionnan 
Uni. Su planificacion den detaye y su boluntad pa haci esfuer- 
sonan adicional tabata bisto pa asina garantisa cu e agenda druk 
di MinPres a cana bon sin ningun problema. 


Ademas Sra. Joselin a desempeña un papel fundamental durante 
e negociacionnan pa locual ta ‘Preclearance Treatment’ di US 
Customs and Border Protection na Aruba. Su perseverancia a 
resulta den negociacion exitoso cual ta hopi significativo pa nos 
Pais. 
E logronan menciona ta djis algun ehempel di Sra. Joselin Croes 
su trabou den e ultimo 5 añanan. Tin hopi mas trabou cu a wordo 
haci y su impacto a haci Aruba renombra na Washington. Na final 
di e discurso Minister Maduro a presenta Sra. Joselin cu un recu- 
erdo como muestra di gratitud y aprecio pa semper representa 
nos Pais cu dignidad y dedicacion. ‘Tur final tin un comienso 
nobo y p’esey nos ta desea Sra. Joselin Croes tur exito y felic- 
idad pa futuro,’ tabata palabranan di Minister Maduro na final di e 
discurso pa yama Sra. Joselin Croes danki pa e trabou haci como 
Aruba su GevMin na Washington. 


Gobierno a gradici Joselin Croes pa su trabou haci 
como Minister Plenipotenciario na Washington 

D 
urante e siman di Juli 28 pa Augustus 7, a tuma luga na 
Medellin, e famoso evento anual “Feria de las Flores”, 
na unda a participa sr. Roderich Lopez cu su grupo di Mas- 
sive Brassband Int. Despues cu na 2022, e grupo aki a pone 
Aruba su nomber riba tarima internacional, tocando den 
parada na Magic Kingdom na Orlando Florida, a bay Hulan- 
da pa participa na zomer carnaval, awor a haya e oportuni- 
dad pa participa den e gran evento aki na Medellin. “Feria 
de las Flores” ta un evento cu a cuminsa na 1957 como algo 
chikito, pero awendia ta un di e festivalnan na Medellin, mas 
bishita pa turistanan. 


Prome Minister Evelyn Wever-Croes a expresa di ta suma- 
mente orguyoso di sr. Lopez cu su grupo Massive Brassband 
Int, cu na mas di un ocasion, a sa di pone Aruba su nomber 
briya internacionalmente. E orguyo cu nan ta carga di ta 
Arubiano, y ta expresa esaki den cada presentacion, ta di 
admira. Ta notabel cu tur participante di Massive Brassband 
Int tin un pasion y amor grandi pa loke ta e musica di 
Asambeho, y sa di uza esaki pa representa nan isla stima 
dignamente. 


Durante nan bishita na Medellin, sr Lopez hunto cu sr. Hessen 
a ricibi di señora Silvana Andrea, cu ta secretaria di Minister 
di Cultura, un bunita reconocimento pa nan presentacion 
impactante. 


Esaki sigur ta un orguyo grandi pa nan como representan- 
tenan di e grupo di Asambeho, pero tambe pa tur ciudadano 
di pais Aruba. E reconocemento aki ta habri posibilidadnan 
entre Aruba y Colombia pa cu arte den su totalidad. 


“Masha pabien na sr Roderich Lopez y su grupo di Asambeho, 
Massive Brassband Int. cu e bunita presentacion na Medellin. 
Aruba ta orguyoso di boso, y ta gradici boso pa promociona 
e dushi baranca aki na un manera diferente. Tur e logronan 
aki di sr Lopez y su grupo, ta mustra nos, cu soñonan por 
bira realidad, si bo pone tur bo esfuerso, pasion y dedicacion 
den nan. Esaki sigur ta loke sr. Lopez a haci pa logra e soño 
grandi di participa cu su banda na varios eventonan impor- 
tante, rond mundo. E ta yena mi di orguyo pa sa cu Aruba 
ta conta cu ciudadanonan di e caliber aki” Prome Minister a 
expresa. 


Prome Minister ta felicita y gradici sr. Roderich Lopez y su grupo 
Massive Brassband Int. pa pone Aruba su nomber riba tarima internacional 

D 
ia 22 di juli a tuma luga e exitoso 
festival di canto dedica na nos in- 
olvidabel mama di cultura, Bernadina 
Growell-Kock. Na e festival a partici- 
pa 18 cantante acompaña pa 5 dife- 
rente agrupacion musical, cualnan ta 
Grupo Cariño, Tipico Palisia, Grupo 
Un brindis, Grupo Sonido di Antaño y 
Tipico Pegasaya. Coro Esacala tambe 
a haci un bunita presentacion duran- 
te e festival.  


Fundacion ta felicita e ganado di 
e festival sr. Mario Kelly Jr. cu su 
cancion “Ta abo ta esun” cu Grupo 
Sonido di Antaño. Di 2 lugar tabata 
sra. Antonieta Ras Booi cu su cancion 
“Luna di Plata”. Sra. Booi ta alabes 
e ganado maximo di e festival ante- 
rior. Na di 3 luga tabata Hubert Ras 
cu “Wante Mami tur dos” cu e grupo 
Un Brindis. E cantante mas popular 
tabata Jhon Freddy Montoya cu 
“Cunucu di seit”. Dos hoben tambe a 
participa y a duna un bunita present- 
acion, esta Gilianny Wester y Edileine 
Nicolaas, compositor Laika Goeloe - 
Geerman.  


Fundacion Bernadina ta Gradici tur 
esnan cu a haci e festival posibel. 
Ta gradici tur musico, agrupacion, 
cantantenan y juradonan. Ta gradici e 
publico cu semper ta acudi pa apoya 
nos cultura y folklore. Ta gradici 
director di Departamento di Cultura, 
sr. Siegfried Dumfries y Jhon Freddy 
Montoya, Setar nv pa su sosten. 
Special danki na tur esnan cu a traha 
riba stage, Roland Jansen, Jhon 
Freddy Montoya, Angela Martines y 
Eldjean Kock.  


Ta gradici alabes boluntarionan Betty 
Bislick, Lika Goeloe y Okkie Maduro. 
Tambe tur miembro di fundacion. 
Pueblo por keda pendiente pa un otro 
actividad di e fundacion.  


Mario Kelly, Antonieta Ras-Booi y Hubert Ras 
ganadonan di festival dedica na mama di cultura 

M 
irando cu recientemente mi taba- 
ta tin basta interaccion, pregunta y 
ponencia riba e tema di e Canasta Ba- 
sico, invoerrechten cu a baha, control di 
prijs di productonan den supermercado 
y kico ta e ley di Free Enterprise, mi a di- 
cidi di comparti algun informacion den 
forma di un articulo cu pueblo. Mi por 
a constata cu gran parti di nos pueb- 
lo no ta compronde ainda con e control 
den supermarketnan ta funciona, kico ta 
wordo controla y kico no. P’esey mi kier 
encurasha pueblo pa comparti e infor- 
macion valioso aki, pero tambe alabes 
busca informacionnan riba e website of 
e pagina di Facebook di Departamento 
di Asuntonan Economico pa keda bon na 
altura di e desaroyonan riba e temanan 
aki. 


Bahada di invoerrechten riba produc- 
tonan alimenticio 
E ta bon pa pueblo sa cu casi 100% 
di 
cuminda 
no 
tin 
invoerechten. 
Recientemente Gobierno a reduci mas 
invoerrechten di productonan alimen- 
ticio. 


Algun ehempel di esunnan cu a baha 
recientemente entrante 1 di augustus 
2023: 
• Buttermilk/Carnemelk/Suero, Baking 
Powder, Yoghurt cu fruta of cacao, azeta 
di animal of vegetal, otro cu esunnan 
comestibel tur a baha di 6% pa 0%. 
• Schouderham, salmou procesa, fruta 
gesteam of herbi den awa y despues 
gevries, preparacion di carni, galiña, 
pisca, berdura, fruta homogenisa den un 
potchi no mas cu 250g. a baha di 6% pa 
0%. 
• Lechi di chuculati, lechi di coco a baha 
di 6% pa 0%. 
• Binager y cuminda pa bestia di 12% 
pa 6%. 


• Oester procesa di 32% pa 22%. 


Productonan cu semper tabata na 0% 
di invoerrechten 
• Otro productonan di carni di baca, carni 
di porco, carni cabrito of carne, pisca, 
lechi di baca, manteca, keshi y webo. 
Tur tipo di berdura fresco of congela 
tampoco conoce invoerrechten. koffie, 
te, y aros tampoco tin invoerrechten. 
Asina tin masha hopi producto mas cu ta 
liber di invoerrechten, esta 0%! Pueblo 
por wak e documento completo di esaki 
riba e website di Douane. 


Productonan di e Canasta Basico 
Conoce e productonan den Canasta 
Basico ta hopi importante. Esaki lo yuda 
e consumidor di ta mas enfoca pa cumpra 
e productonan aki, sabiendo cu esakinan 
ta wordo regula pa Gobierno. Di e forma 
aki famianan por rende nan placa mas 
y alimenta nan famia cu alimentonan 
adecua na e miho prijs. E Canasta Basico 
a wordo amplia pa Gabinete Wever-Croes 
for di 11 categoria pa 22 categoria te 
na 1205 producto di diferente marca y 
contenido. E canasta Basico ta consisti 
di e siguiente productonan: 
• Aros, babyfood, baby formula, koffie, 
te, hariña di maishi, lechi di koffie, lechi 
di polvo, azeta pa cushina, broccoli, spin- 
azie y mixed vegetables frozen, bonchi 
cora, preto y lima seco, tuna fish den 
bleki, sardin den bleki, salmou den bleki, 
all-purpose flour, spaghetti, oatmeal, 
UHT Milk. Tambe webo local ta cay bao di 
e Canansta Basico y pan blanco. Na mei 
di e aña aki a amplia e canasta basico 
cu algun producto mas: galiña henter 
congela, cornflakes, pindakaas, frutanan 
seco y congela y pampers. 


Control di e Canasta Basico y prijs di 
productonan 


Control di e Canasta Basico ta wordo 
haci diariamente pa e departamento di 
economia. Tin un ekipo ta sali tur rond di 
Aruba pa asegura cu e prijsnan ta wordo 
honra. Como representante di pueblo 
mi a pidi rapportnan di e controlnan aki 
pa sigura cu esakinan ta wordo haci tur 
dia. Minister di Economia Geoffrey Wever 
a contesta mi preguntanan riba e preo- 
cupacionnan di pueblo y a entrega mi e 
rapport di e trabaonan cu ta wordo haci 
diariamente pa e ekipo di DEACI. Mi por 
a constata cu tin controlnan riguroso ta 
tuma luga y cu e ekipo ta controla miles 
di producto y cientos di negoshi pa luna. 


Ley di Free Enterprise 
Na Aruba nos conoce e ley di “Free 
Enterprise.” Esaki ta conta pa tur 
producto cu no ta cay den e Canasta 
Basico. E negoshinan por, segun e ley 
aki, pone e prijs cu nan ta desea riba e 
producto aki. P’esey Departamento di 
Asuntonan Economico (DEACI) no ta 
controla e prijs di e productonan aki. Pa e 
motibo aki mi ta encurasha pa e consum- 
idor compara prijs y cumpra unda ta 
cumbini. Informa otro riba di esunnan cu 
ta abusa den tempo di crisis. Asina nos 
ta yuda otro shop “mas pa menos” y ta 
rende nos placa den e tempo dificil aki. 


Parlamentario Marco Berlis (MEP): 


Informacion riba costo di alimentonan, 
canasta basico y control di producto 

Fortaleza pa Famia 


Sinceramente, Pastor Marcel Balootje 


TA para skirbi den e buki di Mikeas capitulo 2 vers 1: Ay di esnan cu ta plania inikidad, cu ta pensa maldad riba nan cama! 
Ora bira mainta nan ta ehecuta esaki, pasobra ta den poder di nan man pa haci esaki. 


Den Salmo 34:21 ta para skirbi: Maldad ta mata e malvado, y esnan cu ta odia e husto lo wordo condena. 


Maldad riba mundo ta aumentando di un forma barbaro, leynan di decencia y respet ta wordo poni un banda y hasta 
declara anticua, pa asina inmoralidad, bagamunderia y abominacion por haci fiesta. 


Demostracion contra Dios y su Palabra ta wordo haci abiertamente, mientras cu adoracion di diabel cada dia ta bira mas 
visibel, tanto den actitud, hecho, bistimento y habito. 


Pero nos no por lubida cu esnan cu ta duna aprobacion na maldad tambe ta wordo conta como malvado ( Romanonan 
1:32). 
P’esey mayornan mester tene bon cuenta den cual direccion nan ta apoya nan yiunan, si bo yiu ta den habito di inmor- 
alidad, bo mester sigui haci oracion, pa Dios por toca su mente y su curason pa e entrega su bida na Cristo Hesus, y no 
dune bo apoyo pa e bay profundisa su mes mas den scuridad (1Juan 1:9). 


Maske cuanto bo stima un persona, bo no por permiti, su maldad, of inmoralidad eherce un dominio asina grandi cu bo 
no por bise cu e ta robes. Bo no por sinta mira bagamunderia tuma luga y keda keto djis pa bo keda bon cu hende of keda 
forma parti di e grupito. Pasobra esun cu tin cu duna cuenta mañan na Dios personalmente ta bo persona. 


Den e buki di Daniel capitulo 6 Daniel a demostra cu ni maske nan ofrece un posicion halto, toch e no ta bandona Dios, ni 
tampoco fria den oracion, alcontratrio e a bira mas constante den presencia di Dios. Aunke e tabata sa cu cueba di leon 
tabata spere, Daniel a permanece den su oracion y servicio na Dios. 


Ora un mayor ta stima su yiu e no por apoye den ningun clase di actitud cu ta bay contra e palabra di Dios. Pasobra lo tin 
consecuencia pa tanto mayor como yiu. 


E malvado cu su cara yen di orguyo, no ta busca Dios. Tur su pensamento ta: No tin Dios ( Salmo 10:4). 
Pasobra Abo no ta un Dios, cu ta hiba gusto den maldad, maldad no ta biba den bo presencia, (Salmo 5:4). 


Maske con grandi e amor den famia ta, no ta para skirbi ningun caminda cu famia mester sconde maldad di otro, nos no 
por biba un bida hunto sabiendo cu un ta den inmoralidad y nos no ta hala su atencion, pasobra pa motibo di nos negli- 
gencia nos ta bay atras, familiar , social y spiritual y hasta nos por haya nos envolvi cu husticia. 


Recuerdo di e husto lo ta bendiciona, ma nomber di e malvado lo putri ( Proverbionan 10:7). 


Dios ta adverti na nos tur lo siguiente: 
Esaki mi ta bisa anto y ta afirma hunto cu Señor, pa boso no cana mas, mescos cu e paganonan tambe ta cana den e 
vanidad di nan mente. 
Siendo tapa cu scuridad den nan comprondemento, exclui di e bida di Dios pa motibo di e ignorancia, cu ta den nan, pa 
motibo di nan duresa di curason. Y nan perdiendo tur gevoel a entrega nan mes na sensualidad pa cu golosidad, nan 
practica tur clase di impuresa (Efesionan 4:17-19). 


Cada biaha cu nos ta like & Share cosnan inmoral, vulgar, negativo y mentira nos ta apoyando maldad den tur sentido. 


Kico lo pasa cu esnan cu ta apoya maldad? 

“Señor ta mi wardador, Mi no tin falta di nada 
Den cunucu di yerbe berde, E ta ponemi 
sosega. E ta hibami na awa trankil, Pami bolbe 
haña forsa”. 
Salmo 23; 1,2,3. 


Cu profundo tristeza 
pero conforme cu boluntad di Dios. 


Nos ta anuncia fayecimento na e bunita edad 
di 92 aña di nos: Mama – Wela - Bisawela – 
Ruman - Tanta stima 


Josefa Perez 


Mihor conoci como: 
“Machepa – Chefa – Pepa” 
*20 July 1931 - † 05 Augustus 2023 


Na nomber di su: 
Mama: † Braula Perez 


Tata: † J.H.Eman 


Yiu Stima : 
Antonio L Perez y esposa Ruth Perez- De Mey 
Subrina stima manera yiu : Yolanda Perez 


Nieta y Nietonan stima : 
Ruanne Fingal- Perez y Jason Fingal 
Jean’toine Perez y Cristal Perez-Geerman 
Anson Perez y Genieve Angela 


Bisanieta nan stima: 
Jazëy-Anne Fingal 
Chloë Perez 
Ailani Perez 
Ansély Perez 


Rumannan: 
Jose Perez y † Engalista Perez-Webb 
† Simon Perez y Filomena Perez-Webb 
† Theresita Perez 
Elizabeth Perez 
Y demas ruman nan 


Tur Subrino/a nan: 
† Mirto Perez, Ludwina Perez, Sonia Perez y 
famia, Ingrid Ruiz-Perez y famia 
Yvonne y Roderick Lee-Perez y famia, Elvis y 
Lisette Perez-Brete y famia, Johnny Perez, Oscar 
y famia, Gladys y Kenneth Wever-Perez y famia, 
Edwin Perez, Jacqueline Perez y famia, Hubert 
Perez, Magriet y Giovanny Tromp-Perez y famia, 
Elvira Perez y famia, Harold Perez y famia 


Tur prima y primo nan- iha nan- amiga y amigo 
nan – bisiña nan y conocir nan 


Demas famianan: 
Perez – De Mey – Fingal – Geerman – Angela – 
Eman – Tromp – Maduro – Webb – Bito – Franken 
-Figueroa – Lacle – Wever - Rodriguez – Rincones 
– Ruiz – Lee – Brete – Semeleer – Willems – De 
Cuba – Hoek – Petrocthi - Kelly – Bareño – 
Young- Alvarez. 


Ayudantenan na cas: 
sra. Berta y sra. Bernarda 


Nos ta pidi nos disculpa si den nos tristeza nos 
por a lubida di menciona un of otro miembro di 
famia, amigo(a)nan of conocir nan. 


Famia ta pidi pa bisti color nan alegre. 


Ta invita pa asisti na acto di entiero cu lo tuma 
lugar Diasabra 12 di augustus 2023 for di 9:00 pa 
11:00am di mainta na misa Aurora Funeral Home 
y despues pa santana catolico na Noord. 


Den Bo mi Dios mi a kere 
Den bo mi Dios mi a confia 
Den Bo mi Dios mi a spera 
Laga mi recuerdonan keda bunita pa semper 
graba 
den boso mente y curason. 
Nos a pasa momentonan hopi dushi cu otro y 
awo a yega ora pa mi bai cas di mi Tata Celestial. 
No laga boso curason bira tristo, pero mas bien 
alegra boso den Nos Señor Hesus y no lubida nunca 
su Palabranan. 


Cu profundo tristesa den nos curason, pero 
conforme cu e boluntad di nos Señor, nos kier 
anuncia fayecimiento di nos Mama, Wela, Bisawela 
y Tatarawela stima: 


Sra. Ricarda 
Maria Erasmus Hill 
mihor conoci como 
“Mama Ida”, 
Viuda di †Vicente Erasmus 


Yiunan Stima: 
Mirto Erasmus y Sharine Erasmus 
Marlin Erasmus 
Johnny Erasmus y Melinda Erasmus 
Jaime Erasmus y Indira Erasmus 


Nietonan y Nietanan: 
William Erasmus y Shanley Banfield 
†Liana Andrea Erasmus 
Javier Erasmus y Morgan Lopuchovsky 
Shamiree Erasmus y Juan Pablo Suárez 
Veroushka Croes y Andy Martes 
Vincent Croes y Daniela 
Jonathan Erasmus 
Genesis Sofia Erasmus 
Christian Erasmus 


Bisanieto y Bisanietanan: 
Edelysse Nicolaas 
Nathan Nicolaas y Famia 
Mae Erasmus 
Kai Erasmus 


Tataranieto: 
Nayden Nicolaas 


Ruman: 
Teresita Tromp y †Julio Tromp 


Sobrina: 
Marcia Guest y Corey Guest y Famia 


Cuñanan: 
Sira y Juan Semeleer y Famia 
Anni y Erwin Vis y Famia 
Betty y Casin Giel y Famia 
Norma Erasmus y Famia 
Rafaela Erasmus y famia 


Mamanan di su nietonan: 
Fanny Ruiz Palacio 
Lourdes Geerman 


Su prima manera ruman: 
Elsa Franken 
Y demas Primo, Primanan, Ihanan, Comer y 
Compernan 


Su bon Bisiña: Milo y Ali Lacle 


Su Ayudantenan: Nydia y Fatima 


Demas famia: Hill, Erasmus, Tromp, Jansen, Croes, 
De Cuba, Van der Biezen, Donati, Ignacio, Lacle, 
Flórez, Martes, Semeleer, Vis, Giel, Nicolaas, Palacio 
y Geerman. 


Ta invita na e acto di despedida y cremacion cu lo 
tuma lugar Diabierna 11 di Augustus 2023 di 2’or pa 
4’or di atardi na Aurora Funeral Home. 
Cremacion lo tuma lugar den seno familiar 


Lagrima y flornan por seca, su recuerdonan y tur 
loke el a haci y significa pa nos, lo keda graba pa 
semper den nos mente y curason. 
“Cerca Dios mi alma ta na paz, ta di DJ’E mi 
salbacion ta bin” 
Salmo 62:1 


Cu profundo tristeza nos ta anuncia fayecimento di: 


Sra. Vda. Teresita 
Luydens-Henriquez 


Mihor conoci como: “Chita”, “Doeis” 
Naci: 29 November 1933 
Fayece: 05 di Augustus 2023 


Na nomber di su: 
Esposo: †Thomas Luydens 


Yiunan: 
Nico Luydens 
Clementina Luydens & Juni Marquez na Hulanda 
Desirée Luydens 
Carina Luydens 
Bianca Geerman-Luydens & † Ronald Geerman 
Thomas “Juni” Luydens 
†Giovanni Luydens 
Gunther Luydens na Hulanda 


Rumannan: 
†Maria Figaroa-Henriquez & Mario Figaroa 
†Jacinto Henriquez & Maria Henriquez-Dijkhoff 


Nietonan: 
Urvin Croes & Mary-Anne Croes-Werleman 
Rudy Alin Croes & Daisy Croes-Tromp 
Juvienne Luydens & Humphrey Bergen na Hulanda 
Ghislayne Croes 
Jovanca Luydens & Ryan Brete 
Rigal Luydens 
Amanda Croes-Luydens & Emanuel Croes 
Xenia Luydens 
Giovanni Luydens 
Kyano Luydens na Hulanda 
Samira Luydens na Hulanda 
Noah Luydens na Hulanda 
Bisanietonan: 
Xhaiden, Xhoë-Anne, Gavin, Kayla, Ryadrick, Jared, 
Rudy Phillip, Danique, Mikaela, Ezekiel, Ezra, Damien 


Sobrino y Sobrinanan: 
Orlando Figaroa, Christina Figaroa & Famia, Juliana 
Semeleer-Figaroa & Famia, Lourdes Tromp-Figaroa 
& Famia, Rosa Arends-Figaroa & Famia, Cathy 
Falconi-Figaroa & Famia, Lila Henriquez & Famia, 
†Michel Henriquez & Famia, Germaine Henriquez 


Famia y amigonan di cas: 
Poppy & Marcel Gouverneur-Vinck & Famia na 
Corsou 
Vera & Mario Werleman 
Glenda & Fichi Tromp 
Hermonica “Mona” Geerman-Werleman 
Maria Luydens-de Cuba 
Mario Boekhoudt 
Martha Semerel & Famia 


Demas primo y primanan, ihanan y demas famia: 
Henriquez, Luydens, Figaroa, Dijkhoff, Croes, 
Werleman, Ruiz, Tromp, Geerman, Bergen, Brete, 
Semeleer, Arends, Falconi, Vinck, Gouverneur, 
Heyde, Hayde, Wolff 


Nos ta pidi disculpa si den nos tristesa nos por a 
lubida un of otro famia. 


Ta invita pa asisti na acto di entiero cu lo tuma 
lugar Diabierna 11 di augustus 2023 di 2’or pa 4’or 
di atardi na Misa St. Anna na na Noord y despues lo 
Sali bai pa santana catolico na Noord. 


Nos ta lamenta cu despues di entiero nos no ta 
ricibi bishita di condolencia na cas. 

~ In you, all I find is beauty ~ 
No tin palabra pa expresa nos tristesa, pero conforme 
cu boluntad di Dios, nos ta anuncia fayecimento 
inespera di nos dushi yiu y ruman 


Sarlyn Oduber 
*Augustus 11, 1980 - †July 8, 2023 


Na nomber di Su 
Mayornan: Juni & Helen Oduber – Croes 


Rumannan: 
Champi Oduber y famia 
Jean Pierre Oduber 


Sobrino y Iha: 
Simon Oduber 


Comprometido: 
Craig Szustkiewicz y su Famia 


Omo y Tantanan na bida: 
Rudy y Clara Oduber 
Maiky y Ada Croes 
Lucho y Maria Croes 
Stella Croes 
Luisa Croes 


Primo y Primanan y nan Famia: 
Oduber, Croes, Paris, Marugg, Arends, Dubero, 
Werleman, Schwengle, Nieuwkerk, Russell, 
Hassell, Trimon, De Weil, Rivero, Angela, Mason, 
Henriquez, LaSorte, Dania, van de Ree, van der 
Meulen 


Madrinanan y Iha: 
Giolina Henriquez y Velma Daal 
Dylan Molina 


Y demas Famia y Amistadnan 


Ta invita pa e Acto di Despedida di e Bunita 
Bida, cu nos Dushi Sarlyn a comparti cu nos, 
Dialuna atardi, 14 di Augustus 2023, di 6 pm pa 8 
pm, na Aurora Funeral Home 


Señor ta mi wardador, mi no tin falta di nada. Den cunuco di 
yerba berde e ta ponemi sosega. E ta hibami na awa tranquil, 
pa mi bolbe haya forsa. 
Salmo:23 


Cu inmenso tristeza na nos curason, pero conforme cu Dios 
su boluntad y muy agradecido pa tur loque el a nifica y 
hasi pa nos, nos ta participa e inesperada fayecimento na 
Bucaramanga-Colombia di mi querido esposo, nos tata, nos 
abuelo, nos ruman, nos tio/omo stima, nos amigo: 


Juan Nicodemo Tromp 


“Jocky – inventador di e famoso 
Cocktail Aruba Ariba & Ex-Taxi 125” 
*16 Mei 1940 - † 4 Augustus 2023 


Na nomber di su querida esposa: 
Aida Maria Tromp-Dijkhoff 


Yiunan: 
Alfredo y Patricia Tromp-Jacobs 
Juan Tromp 
Juanucho y Marusha Tromp-Quant 
Sharlyn y Frank Ruiz-Tromp 
Nieta- y nietonan: 
Dayron y Aisha Christopher 
D’quan Isaac 
Jurney y Gillian Avigayle 
Lynette Leocadio 
Rumannan: 
† Jacinto y † Josefa (Fita) Tromp-Trimon 
Judith Falconi-Tromp y Robert (Robby) 
Mario Tromp 
† Romi Tromp 
† Faustina Tromp 
Glenni Tromp 
Swa y cuñanan: 
† Olivia y Juan Dijkhoff-Dijkhoff 
† Ina Dijkhoff 
† Maiky Dijkhoff 


Subrino- y subrinanan: 
Morris Tromp y famia 
Jillian Falconi y famia 
Raymond Tromp y famia 
Jo-Ann Hoogendoorn y famia 
Ivy Geerman y famia 
Josimar Coutinho 
Bianca Frolijk y famia 
Janice Croes 
tur demas subrino- y subrinanan 


Hijanan: Janice Croes, Dennis Fingal & Clarina Tromp 
Ex-coleganan di: 
Aruba Caribbean Hotel / Hilton Aruba Caribbean Resort & 
Casino 
Ex-coleganan Taxista 


Tur demas famia, amigo- y conocirnan: 
Tromp, Dijkhoff, Figaroa, Trimon, Quant, Ruiz, Jacobs, 
Gomez, Geerman, Croes, Falconi, Hoogendoorn, Coutinho, 
Odor, Donata, Benschop, Erasmus, Kelly, Victoria, Thielman, 
Sprock, Maya, Fingal, Maduro, Semerel, Irausquin & Wernet. 


Acto di entierro y condolencia lo tuma lugar: 
Diamars 15 Augustus 2023 na Misa Santa Filomena di 2.00 
pm – 4.00 pm y despues pa Santana Catolico na Paradera. 


Lamentablemente despues di entierro nos no por tuma 
bishita di condolencia mas na cas y tambe nos disculpa si 
den nos tristeza nos por a lubida di un of mas famia. 


Cu nos defunto stima sosega na paz y drumi dushi den e 
brazanan di Señor. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. - Salmo: 23 


Cu profundo dolor na nos curason, pero conforme 
cu boluntad di Dios, nos ta anuncia fayecimento di: 


Jorge Tromp 
mihor conoci como Tor 
* 7 Mei, 1954 - + 8 Augustus, 2023 


Na nomber di su 
Mama: †Calista Tromp 
Tata: Boysi Croes 


Rumannan: Wina Tromp 
Mario (Majon) Tromp y Annie Theophile y Fam 
†Eric Tromp 
Albertico (Tico) Tromp na Hulanda 


Subrino y Subrina nan: 
Michael Tromp na Alemania 
†Cathy y Mark Tromp na Colombia 
Mariolyn Tromp y Fam 


Tanta y Omo: 
Aurita Hous y Famia na Curacao 
Jossy Tromp y Famia 


Demas Tanta nan y Omonan den feliz memoria 
Prima y Primo nan, Bisinja nan, Amigo y Amiga nan 
y Famia; Tromp, Croes, Solognier, Montaneer, Hous 
y demas Famia 


Ta invita pa e acto di entiero cu lo tuma lugar 
Diasabra 12 Augustus na Royal Funeral Home for di 
9or di mainta pa 11or, despues cremashon lo tuma 
lugar den seno Familiar. 


Nos ta pidi nos disculpa si den nos tristesta nos por 
a lubida un of mas famia y conosir 


Disculpa nos cu nos no por tuma bishita di 
condolencia na cas. 

Cu hopi tristesa nos ta anuncia e despedida di 


Elisabeth Filomena Martijn 
2 april 1944 – 17 juli 2023 
Ma, oma, Meechi 


Na nomber di 
su unico yiu: 
Elise Peterson 


Yerno: 
Alex de Cuba 


Nieto y Nietanan: 
Christian, Alice & Emily de Cuba 


Rumannan: 
Josseline Garcia-Martijn y Ricardo Garcia 
Dorothy Martijn 


Subrino y Subrina cu tawata close cu Meechi: 
Heriberto Garcia y Tunya Versluys 
Maribel Gaa 


Famianan y Amistadnan na Aruba, Hulanda, 
Bonaire, Korsow y amistadnan cu Meechi a 
conoce durante su bida, via su trabow como 
schoonheidsspecialiste y su biahenan rond 
mundo. 


Momento pa condolencia y despedida lo 
tuma luga na: 
Royal Funeral Home 
11 Augustus 2023 
Di 2’or pa 4’or di atardi 


Entiero na santana lo ta un acto den priva pa 
famia so. 


No ta ricibi bishiti di condolencia na cas. 


Si bo persona tin algun storia bunita, 
interesante of leuk cu bo a pasa cu Meechi, 
of di ki manera bo ta cordé, nos ta pidi pa 
skibi esaki y entrega su yiu pa asina nos y e 
generashon nan cu bin den su famia keda 
corda of conoce e bunita persona cu Meechi 
tawata. 


Nos ta pidi pa no saca potret of filma durante 
e acto di condolencia y despedida y tambe 
pa no share di Meechi rond riba social media 
y internet. 


Dios a yama mi ora mi tabata reza y vigila. 
Y asina mi a separa for di boso. 
Boso curazon No bira tristo. 
Stima otro, manera Ami a stima boso. 


A bay sosega den brasa di señor un esposo, tata, 
nos swa, ruman y omo stima: 


Frank Koolman 
*31 october 1936 †8 augustus 2023 
Cariñoso yama “Mo Frank” 


Na nomber di su: 
Esposa: Isidora (Dora) Koolman – Hernandez 


Yiu: 
Fabrizzio Franco Koolman y Claudia Coronado 
Tovar. 


Tata y Mama: 
+ Lorenzo y Carmen Juliana Koolman - Wout 


Su Rumannan: 
†Sabina Koolman viuida di †Candelario Quandt y 
famia 
†Laurens (Max) y Felicia Koolman y famia 
Rosabela (Rosita) Koolman y famia 
Jacqueline (Sira) Koolman vuida di †Alfred Allen y 
famia 
Adriana Koolman y famia 
†Eldy y †Sita Koolman - Maduro y famia 
†Pablo Flanegin 
Erwin Flanegin 
Freddy Flanegin 


Cuñanan y Swa nan: 
†Cijena y †Didi Thiel - Hernandez 
Catharina Hernandez 
†Olga Maria Hernandez 
Ludwina y Roy Angela - Hernandez 
†Poli y Chanita Hernandez – Boekhoudt 
†Ildo y Angela Hernandez - Peasch 
†Fernando Hernandez 
Tantanan: 
Laurinda Geerman 
Marcela Geermen 


Tur subrino(a)nan: Norman Danies, Joan Danies, 
Aldemara Koolman, Alfredo Koolman, Manolo 
Koolman, Gianna Koolman, Sergio Quant, Anthony 
Quant, Dolores Allen, Johny Allen, David Allen, 
Betina Rouse, Cindica Rouse, Marvin Rouse, 
Carmelo Rouse, Agnes Koolman, Elizabeth (Lili) 
Koolman, Eldito Koolman, Danilo Koolman 


Su primo(a)nan: 
na Aruba, Corsou y Boneiro, Comer y compernan 


Bisinan y demas amigo y nan conocirnan. 


Demas famia: 
Koolman, Hernandez, Navas, Wout, Geerman, 
Gamara, Rodriquez, Helder, Rosel, Hart, Piar, 
Stricz, Salsbach. Angela, Boekhoudt, Thiel, Peasch, 
Maduro, Kelly, Quant, Allen, Rouse, Danies, Quandt, 
Werleman, Stamper, Rasmijn. Groeneveld, Ras. 


Ta invita pa asisti na e acto di condolencia cu lo 
tuma lugar diamars 15 di augustus 2023 na Royal 
Funaral Home for di 7:00 pa 9:00 di anochi. 


Invitacion pa acto di entiero cu lo tuma lugar 
diaranzon 16 di augustus 2023. 


E Restonan mortal lo ta reposa na Royal Funaral 
Home for di 9:00 pa 11:00 di mainta. 


Despues nos lo compaña e defunto na su ultimo 
lugar di sosiego na Santana Central na Sabana 
Basora. 


Nos ta pidi nos disculpa si den nos tristesa nos por a 
lubida un of mas famia. 


Despues di entiero nos no lo ricibi bishita na cas. 


“Mi amor pa boso lo keda semper presente. 
Recordami cu hopi amor, 
manera tawata mi amor pa boso.” 


Cu hopi tristesa na nos curason y conforme cu boluntad 
di Dios, Nos ta anuncia fayecimento di nos ser stima 


Rudolf Filomeno Croes 
5 oktober 1950 – 8 augustus 2023 
Miho conoci como 
Chin, Denden, Papi Rudolf, Opa, Dolf of Dolfi 


Casa: Ivy Croes-Zievinger 


Yiunan: Sue-Ann Croes 
Joanne y Francis Angela-Croes 
Therxia Thaïs Rodriguez (Hulanda) 


Yiu sin dolor: 
Charmaine y Kenrick Tromp-Maduro y famia 


Nietonan: 
Xerxes Flanegin y Yolande van Braak (Hulanda) 
Yoshua Flanegin 
Xylia Flanegin 
Xylon Flanegin 
Lynn Angela y Poly Tromp 
Amir Angela 
Lara Angela 


Mayornan: 
†Jan Gerrit y †Carolina “Celerin” Croes-Kock 


Rumannan: 
†Rolando “Roro” y Reina Croes-de Cuba 
Nilda Croes 
Nestor “Nel” y †Diana “Jane” Croes-ter Beek (St. 
Maarten) 
† Henri Croes 
Osbaldo y Rosalina “Rosa” Croes-Mata 


Subrinonan: 
Marco y Fennie Croes-de Vries (St. Maarten) 
Dwayne Croes y Siham Messaoudi (Hulanda) 
Darysse Croes 


Sobresubrinonan: 
Isabeau, Emma y Maik Croes (St. Maarten) 
Noah Croes (Hulanda) 


Cuñanan: 
Sabrine Montesant y yuinan Kaye y Kevin Schwengle 
Marjorie Odor 


Amigonan di cas: Elaine Koolman 
Fidel y Rover Henrich 
Grace y Rony Westerburger-Winterdaal 
Gregory Kock 
Gilbert Schwengle 
Hugo y Sandra Genser-Irausquin 
Irma Lewis 
Lilian “Lily” Jong 
Lilian “Lily” Prince 
Mayra Aparicio 
Raymond y Marelva Wever-Werleman 
Suzy y Frans van Kershaver-Orman 
Suzette Hofijzer 
Yvonne y Tony Lejuez-Croes y famia 


Su ihanan, primo- y primanan, amigo- y amiganan di 
Racketeers, The Champs, RCA y Los Laga Bai Carnival 
Group, ex-coleganan di Maduro & Sons N.V. (caminda 
el a labora pa 50 aña), demas amigo- y amiganan y 
bisiñanan. 


Famia: Croes, Zievinger, Flanegin, Angela, Rodriguez, 
Kock, Maduro, Tromp, Van Braak, De Cuba, Ter Beek, 
Mata, De Vries, Messaoudi, Montesant, Schwengle, 
Odor, Lampe, Oduber, Krozendijk y Chan. 


Ta invita pa condolencia y despedida, diamars 15 
di augustus 2023, di 6’or pa 9’or di anochi na Aurora 
Funeral Home. Cremacion lo tuma lugar den seno 
familiar. 


Na lugar di flor, por haci un donacion na Koningin 
Wilhelmina Fonds. Lo bay tin un box disponibel. 


Despensa nos si nos por a lubida cualkier famia den nos 
momento di tristesa. 
Despues di condolencia nos no por ricibi bishita na cas. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Eulogio Ramon Robert 
Mihor conoci como: “Loy” 
13-09-1944 - †30-07-2023 


Acto di entiero lo wordo anuncia despues. 


Diabierna, 11 Augustus 2023 
AWEMainta 
OBITUARIO 
27 


”Confia den Señor cu tur bo curason. 
Den tur bo caminda nan, reconocé, y e lo dirigi 
bo berehanan.” 
Proverbio 3:6 


Cu dolor inmenso, pero conforme cu boluntad di 
Dios, nos ta anuncia fayecimento di 


Amanda Philomena 
Flemming-Paskel 
(Dudu) 


Na nomber di su 
Esposo: †Pablo Flemming 


Yuinan: Julie Flemming 
Paul Flemming y 
esposa Sherlinda Flemming-Geerman 
Angeline Thiel-Flemming y 
esposo Onasito (Chito) Thiel 


Nietonan: Gerald Pellegrim y Olivia Tejerina 
Andrade (Bolivia) 
Janelle Flemming y Robert Neuman (Curaçao) 


Suegro/a: †Clemente Thiel y 
esposa Maria Thiel-Figaroa y famia 
†Pulsiano Geerman y esposa† Gertudis Geerman- 
de Kort y famia 


Rumannan: 
†Marianita (Chichi) y †Jose Heronimo-Paskel y famia 
Sevilla (Chibin) y Henny van Oeveren-Paskel 
†Aura y †Alexandro Tromp-Paskel y famia 
†Eleonora (Elia) Paskel y famia 
†Theodora (Dora) y †Dominico Henriquez-Paskel y 
famia 
†Alberto (Betty) y Faustina Paskel-Tromp y famia 
Loreto (Lulu) y Emma Paskel-Geerman y famia 
Judy (Eta) y Hans van der Wielen-Paskel y famia 
(Costa Rica) 
Maria (Heddy) y Albert Matos-Paskel y famia (Costa 
Rica) 
†Lawrence (Ronny) y Elisabeth Paskel-Robles de 
Medina y famia 


Swa y cuñanan: 
†Dominico y †Mariana Flemming-Maduro y famia 
†Pedro y †Susana Flemming-Vries y famia 
†Marcolina Flemming 
†Basilio y Adira Flemming-Muller y famia 
†Lucila y †Ramiro Croes-Flemming 
Sylvia Flemming 
†Damian y †Maria Tromp-Dirks y famia 


Tur su Primo/a, Subrino/a nan y demas famia, 
amigo y bisiña 


Mescos cu nieto/a: Anouk Eman y famia, Robert 
Volkerts y famia (Curaçao), Kiara van Trikt y 
famia, Gerick Croes y famia 


Amigo/a nan: George y Edith Joseph-Allen 
(Canada), Dick Allen y famia (USA), Clara 
Richardson y famia (USA), Aldrin Maduro y famia, 
Michael Johnson y famia, Myrna Lioe-a-Tjam y 
famia, Dora Gutierrez y famia 


Ta invita pa acto di entierro cu lo tuma lugar 
Diasabra 12 di Augustus 2023 na Misa Imaculada 
Concepcion na Santa Cruz. Lo tin oportunidad 
pa condoleer e dia ei, di 2:00 pm pa 3:30 pm 
na Misa, siguí pa un Response 3:30 pm. Durante 
Response no ta tuma condolencia. 


Na honor di nos querida Amanda, famia lo 
aprecia un Donacion na Koningin Wilhelmina 
Kanker fonds Aruba y pa esaki lo tin un box 
disponible den Misa. Tambe por haci donacion 
na KWF Aruba via transferencia di Banco, Aruba 
Bank 2611450190. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Sra. Silvestra “Bertha” 
Montero-Bislip 
*31-12-1931 † 07-08-2023 


Na nomber di su: 
Esposo: 
† Romulo Lugo Montero 


Yiunan: 
Maria y Tico Geerman y famia 
†Pedro “Chompe” Montero 
Edilio y Francisca Montero y famia 
Iris y Adriaan Paesch y famia 
Romulo Jr. y famia 
Mirella y Frans Croes y famia 
†Randolph y Emilian Montero y famia 
Lourdes y famia 
Raymond y Lorena y famia 
†Richard Montero 
Iran y Edgard Maduro y famia 


Rumannan: 
Faustina Maduro y yiunan 
Aura Bislip y famia 
Jonathan Bislip y famia 
Ascario Maduro y famia 
Sidney Maduro y famia 
†Antonio Maduro y famia 
†Josefina Maduro y famia 


Swa y cuñanan, suegro y suegranan, comer y 
compernan, sobrino y sobrinanan, nieto y nieta 
nan, bisnieto y bisnietanan, famia na Venezuela. 


Amiga di cas: 
Jackie, Lucia, Beatrice 


Demas famia: 
Montero, Bislip, Geerman, Maduro, Wever, 
Paesch, Croes, Brokke, v/d Linden, Torres, 
Pietersz, Willems, Sanders, Bareño, Paula, Gomez, 
Feliciana, Maria, Toppenberg, Isenia, Anjie, Perrot, 
Rosa,Tromp, Valdez, Tadaro, Koolman Ratix, Fingal 


Ta invita pa asisti na acto di condolencia cu 
lo tuma lugar diabierna 11 di augustus 2023 na 
Royal Funeral Home for di 7:00 pm pa 9:00 pm 


Ta invita pa asisti na acto di entiero cu lo tuma 
lugar diasabra 12 di augustus 2023 di 2’or pa 4’or 
di atardi na Royal Funeral Home y despues lo Sali 
bai pa santana catolico na Santa Cruz. 


Den cunucu di yerbe berde E ta pone mi sosega y 
E ta hiba mi na Fuente di awa fresco pa mi bolbe 
haya forsa. 
Cu a bay drumi den brasa di Señor: 
Raymond Venancio Kock 
“Monchi, Mi Yiu, Mi Ruman” 
*24-10-1964 - †07-08-2023 


Na nomber di: 
Yiunan: Edson Kock y Ti Joie 
Rayson Kock 


Mama: Canisia Kock Ruiz 
Tata: † Placido R. Kock (Du) 


Wela/o: †Gabriel E. Ruiz y †Rosa C. Ruiz Britten 
†Placido Kock y †Barbara v/der Linde 


Pareha: Mary Lou Boezem 


Ruman(nan): Melva Kock 
Magdella y Franklin Giel 
Lindy Kock 


Subrino/a: Subrino Stima: Albert Vrolijk (DJ 101) 
Zaruska y Gleison Mateus Moreira 
Richeline y Kendrick Dania y yiunan 
Lai-Pin y Fraymar Barrera 
Sed-Yee Chung 
Andrew Kock 
Shamilla Giel 


Sobre Subrino/a: Joseph, Arthur y Felicity 
Iha: Danny Tromp y Famia 


Omo y Tanta(nan): 
Tanta y Madrina Stima: Carmen y Jose Maldonado 
Maria Ruiz y Famia (Hulanda) 
† Venancio Ruiz 
† Arestide Ruiz y Yiu nan 
† Petra Ruiz 
† Juan D. Croes (Nico) 
Chito Isidro Kock y Gloria y Famia 
†Maria Kock y Yiu nan 
Enfi Tromp y Yiu nan 
Filomena Tromp y Yiu nan 
Reynaldo Kock y Rulfia y Yiu nan 
†Rinolfa Alzamora Kock y Yui nan 
Rina Werleman y Yiu nan 


Suegro/a: Juan (Armando) y +Maria Boezem 
Suanan: Boy y Imelda Boezem y yiu 
Max Boezem 


Tanta(nan) di Respet: Thea Gomez y Yiu 
Sonia Gomez y Yiu 
Chila Jacobs y famia 


Amigonan: Ralph Yarzagaray y Famia 
mr. David Kock y Famia 
Alex Churrio y Famia 


Tur su Coleganan di Directie Wetgeving en Juridische 
Zaken 


Primo Stima: Alonso Tromp y Caroline Cardose 
Prima Stima: Jacky Ruiz y Raymond Escalona y Yiu 
nan 
Demas primo y primanan, comer- y compernan, 
amigo y amiga nan y bisiña nan. 


Famianan: Kock, Ruiz, Boezem, Giel, Vrolijk, Mateus 
Moreira, Barrera,Chung, Maldonado, Britten, 
Rodriguez-Sarmiento, Dijkhoff, Gomez, Tromp, 
Werleman, Paternina, Wong, Churrio, van der Linde, 
Maduro, Henriquez, Paula, Williams. 


Oportunidad pa condoleer diabierna 11 di augustus 
2023 di 7’or pa 9’or di anochi na Aurora Funeral 
Home. 


Ta invita pa asisti na acto di entiero cu lo tuma lugar 
diasabra 12 di augustus 2023 di 2’or pa 4’or di atardi 
na Aurora Funeral Home pa santana Paradera. 


Si den nos tristeza nos por a lubida un of otro famia 
of conocirnan,nos ta pidi nos disculpa. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, Pa mi bolbe haña 
forsa”. - Salmo: 23 


Nos ta anuncia fayecimento di: 
Teres Chery 


Acto di entiero lo wordo anuncia despues. 


